หากจะพูดถึงร้านส้มตำ อาหารอิสานใกล้ๆ มน.แล้ว ขอบอกว่ามีเยอะเหลือเกิน ผมเองก็ยังทานไม่หมด แต่ร้านที่เด็กๆ มน.มาทานกันเยอะอีกร้านนึง คงไม่พ้นร้านนี้ "อิสานตำนัว"

     ร้านนี้ต้องข้ามคลองชลประทานไปฝั่งกมู่บ้านท่าโพธิ์ เกือบๆ ถึงถนนใหญ่ที่นั่งกว้างขวาง โปร่งสบาย ไม่แออัด เมื่อก่อนมีซุ้มมุงแฝกด้วย เดี๋ยวนี้รื้อไปแล้วเปลี่ยนเป็นโต๊ะหินอ่อนแทน

     อิสานแซบนัว ก็ขายอาหารอิสานทั่วๆ ไป วันนี้ผมเองก็สั่งไปหลายอย่าง เมนูและราคาตามนี้ครับ

     - ตำไข่เค็ม (35 บาท) จานนี้ไม่ทานครับ 
     - ลาบหมู (50 บาท) รสชาติพอได้ ข้าวคั่วมาเต็มครับ เยอะกว่าหมูอีกมั้ง ฮ่าๆๆ
     - ต้มยำขาหมูเห็ดฟาง (60 บาท) แซ่บ ได้ใจเลยทีเดียว ไม่เยอะไม่น้อย และก็ไม่หมด
     - ย่างรวม (60 บาท) ย่างได้สวยครับ แอบไปเห็นย่างใหม่ๆ พอดีเลยสั่ง แต่น้ำจิ้มแจ่วยังไม่เท่าไหร่

     รวมๆ วันนี้รสชาติอาหารพอใช้ได้ครับ รสเปรี้ยวในอาหารแต่ละอย่างเหมือนยังไม่ใช่มะนาว อาจจะใช้มะนาวขวดด้วย ส่วนการบริการก็กันเองแบบบ้านเฮาครับ